



OSNUTEK 21.09.2011  

Na podlagi 9. člena Zakona o društvih (Uradni list RS, št. 64/11 - uradno prečiščeno besedilo - Zdru-1), 32. in 32.a člena Zakona o gasilstvu (Uradni list RS, št. 113/05 - uradno prečiščeno besedilo - ZGas) in ____. člena Statuta Gasilske zveze ______ je Skupščina Gasilske zveze ________ na svojem zasedanju, dne 00.00.2012  v/na ___________ sprejela

STATUT

GASILSKE ZVEZE

_________________

1. STATUSNE DOLOČBE
1. člen

(uvodna določba)

(1) Gasilska zveza ____ (v nadaljnjem besedilu: GZ) je samostojna, nepridobitna, humanitarna, nepolitična oblika povezovanja prostovoljnih gasilskih društev (v nadaljevanju: PGD) in prostovoljnih industrijskih gasilskih društev (v nadaljevanju: PIGD). Deluje na podlagi zakona, ki ureja društva (v nadaljnjem besedilu: ZDru-1) in zakona, ki ureja gasilstvo (v nadaljnjem besedilu: ZGas). 

(2) GZ je bila ustanovljena leta ___ v/na ___.  (če je bila ustanovljena s statusnimi spremembami, jih opiši v tem odstavku)

2. člen

(pravni položaj, ime in sedež)

(1) GZ je pravna oseba zasebnega prava.

(2) Polno ime GZ je GASILSKA ZVEZA _________, skrajšano ime pa GZ _______.

(3) Sedež in naslov GZ je _________, ________________.

3. člen

(odgovornost)

(1) GZ odgovarja za svoje obveznosti z vsem svojim premoženjem.

(2) Za zakonito poslovanje GZ odgovarja Predsednik GZ. 

4. člen

(simboli in oznake)

(1) GZ uporablja gasilske simbole v skladu s Statutom Gasilske zveze Slovenije (v nadaljnjem besedilu: Statut GZS).

(2) Prapor GZ ima na drugi strani naslednjo podobo: (OPIŠI PODOBO), in pod njo napis: NA POMOČ.

(3) GZ ima žig, ki je okrogle oblike, s premerom 30 mm. V sredini žiga je gasilski znak, v koncentričnem krogu pa napis »GASILSKA ZVEZA«. Pod gasilskim znakom je naveden kraj, v katerem je sedež GZ. 

(4) Druge oznake uporablja GZ v skladu s Pravili gasilske službe, Posebnimi pravili gasilske službe prostovoljnih gasilcev in drugimi splošnimi akti Gasilske zveze Slovenije (v nadaljnjem besedilu: GZS) .

5. člen

(povezovanje)

(1) GZ ___ je članica GZS. Svoje članske pravice v GZS izvajajo preko GZ tudi PGD in PIGD (v nadaljnjem besedilu: člani). 

(2) Pri izvajanju gasilske dejavnosti se GZ povezuje z drugimi GZ v ___________ gasilsko regijo. 

2. NAMEN IN CILJI DELOVANJA GZ

6. člen

(namen delovanja)

(1) Namen delovanja GZ je, da povezuje PGD in PIGD na območju občine/in ___, prevzema dogovorjene skupne naloge in izvaja naloge, predpisane z ZGas, v skladu z ZDru-1, tem statutom, Statutom GZS, Pravili gasilske službe in Posebnimi pravili gasilske službe prostovoljnih gasilcev ter izvršuje svoje obveznosti. 

(2) GZ deluje na območju, ki ga pokrivajo njeni člani in sicer:

1.(v nadaljevanju naštej območja)
2.(če deluje zveza na območju ene občine se napiše kar Območje občine, če deluje na območju več občin pa območje teh občin)

7. člen

(cilji delovanja)

Cilji delovanja GZ so:
1. zagotavljati organiziranost, strokovno usposobljenost in usklajen razvoj članov za učinkovito požarno varnost v občinah, kjer deluje;

2. zagotavljati načrtovan in usklajen razvoj ter opremljanje gasilskih enot v skladu s predpisanimi merili in usklajeno uporabo gasilskih enot članov;

3. povezovanje med člani GZ in občani na območju, na katerem deluje GZ;

4. zagotavljati ohranjanje gasilskih vrednot in tradicije, spoštovanje osebnosti članov, dobrih medsebojnih odnosov kot pomembne vrednote društvenega življenja;

5. opravljati naloge gasilstva kot dejavnost, ki je v javnem interesu in je humanitarne narave.

3. DEJAVNOST IN NALOGE GZ

8. člen

(vrste dejavnosti)

GZ opravlja nepridobitno dejavnost, pridobitno dejavnost in dopolnilno dejavnost.

9. člen

(nepridobitna dejavnost)

(1) GZ v okviru nepridobitne dejavnosti opravlja naslednje naloge in obveznosti:

1. organizacijske in strokovne naloge gasilstva, zlasti v zvezi:

1.1. z načrtnim kadrovanjem in usposabljanjem gasilcev;

1.2. z načrtnim in usklajenim razvojem ter opremljanjem gasilskih enot, v skladu s predpisanimi merili;

1.3. z načrtovanjem in usklajevanjem uporabe gasilskih enot članov GZ;

1.4. s povezovanjem med člani GZ in občani na območju, na katerem deluje GZ;

1.5. z izvajanjem nalog, ki so jih na GZ prenesle država, občine ali GZS;

2. organizira in skrbi za izvajanje preventivne in operativne gasilske dejavnosti svojih članov;

3. daje mnenje k letnim programom usposabljanja operativnih gasilcev in gasilskih enot članov; 

4. daje mnenja k letnim programom opremljanja prostovoljnih gasilskih enot z gasilsko zaščitno in reševalno opremo; 

5. za posamezno leto določi oblike usposabljanja, ki jih člani vključijo v svoje programe, zaradi usklajenega razvoja in ustrezne pripravljenosti  glede na oceno ogroženosti občine pred požarom ali drugimi nesrečami;

6. vodi predpisane evidence na področju gasilstva;

7. sklepa zavarovalne police za vse vrste zavarovanja premoženja in oseb članov ter v njihovem imenu rešuje odškodninske zahtevke;

8. obravnava predloge za priznanja in odlikovanja GZS in daje mnenje ali obrazložitve k tem predlogom;

9. sodeluje z zavarovalnicami in odbori za razpolaganje s sredstvi požarne takse;

10. organizira in sodeluje pri gasilskih tekmovanjih;

11. sodeluje s šolami in vrtci na preventivno-vzgojnem področju;

12. skrbi za organizirano delovanje gasilske mladine, gasilk in starejših gasilcev;

13. nudi pomoč in skrbi za povezovanje z drugimi gasilskimi organizacijami;

14. podeljuje priznanja GZ;

15. opravlja druge naloge s področja varstva pred požarom in gasilstva v skladu s predpisi.

10. člen

(pridobitna dejavnost)

(1) GZ v okviru pridobitne dejavnosti opravlja naslednje dejavnosti:

I 56.210 - Priložnostna priprava in dostava jedi;
J 58.190 – Drugo založništvo;
M 71.200 – Tehnično preizkušanje in analiziranje;
N 82.190 – Fotokopiranje, priprava dokumentov in druge posamične

                 pisarniške dejavnosti;
O 84.250 – Zaščita in reševanje pri požarih in nesrečah;
P 85.590 – Drugo nerazvrščeno izobraževanje, izpopolnjevanje in 

                 usposabljanje;
P 85.600 – Pomožne dejavnosti za izobraževanje.
(2) Pridobitne dejavnosti opravlja pod pogoji, ki jih za opravljanje dejavnosti predpisuje ZDru-1, in le v obsegu, potrebnem za uresničevanje namena in ciljev GZ oziroma nepridobitne dejavnosti.

(3) Pridobitna dejavnost je povezana z nameni in cilji GZ, če lahko neposredno pripomore k uresničevanju namena oziroma ciljev GZ, pri čemer doprinos ni izključno v zagotavljanju prihodkov GZ.

11. člen

(dopolnilna dejavnost)

Kot dopolnilna dejavnost GZ se šteje tista pridobitna dejavnost, ki skupaj z nepridobitno dejavnostjo sestavlja določeno storitev ali dosežek oziroma zagotavlja boljšo izkoriščenost osnovnih sredstev GZ.

4. POGOJI IN NAČIN VČLANJEVANJA TER PRENEHANJE ČLANSTVA

12. člen

(pogoji in način včlanjevanja)

(1) V GZ se lahko včlani PGD in PIGD, ki je: 

1. vpisana v register društev in registrirana pri AJPES;

2. ustanovljena v skladu z ZDru-1 in ZGas ter izpolnjuje predpisane kadrovske in druge pogoje, ki jih določajo predpisi o gasilstvu in požarnem varstvu;

3. vključena v GZS in je njen član. 

(2) PGD oziroma PIGD mora za sprejem v članstvo vložiti zahtevo za sprejem in predložiti dokazila, ki potrjujejo izpolnjevanje pogojev iz prejšnjega odstavka ter soglasje o plačevanju članarine. O sprejemu v članstvo odloča upravni odbor GZ, najkasneje v roku 30 dni od prejema zahteve. 

(3) Na dan sprejema tega statuta imajo priznan status članov tista PGD in PIGD, ki so navedena v Prilogi št. 1, ki je priloga tega statut in njegov sestavni del. 

13. člen

(preverjanje izpolnjevanja pogojev članov)

(1) GZ mora vsako leto, pred sestavo poročila o svojem poslovanju, oceniti ali njeni člani izpolnjujejo pogoje za članstvo po tem statutu, glede na njihovo kategorizacijo, predvsem z vidika kadrovskih zahtev in opreme ter  zakonitost poslovanja pravne osebe.

(2) GZ opravi oceno v skladu z navodili, ki jih izda GZS.  

14. člen

(prenehanje članstva)

Če član ne izpolnjuje več pogojev za članstvo v GZ ga Upravni odbor GZ pozove, da odpravi pomanjkljivosti in mu določi razumen rok. Če član GZ v danem roku ne odpravi pomanjkljivosti in ne navede opravičljivih razlogov, ga Upravni odbor GZ, po predhodnem mnenju GZS, črta iz članstva v GZ in o tem obvesti GZS. 

5. PRAVICE IN DOLŽNOSTI ČLANOV GZ

15. člen

(pravice in dolžnosti članov GZ)

(1) Pravice članov GZ so, da:

1.  volijo in so izvoljeni v organe GZ;
2.  sodelujejo pri delu in odločanju v organih GZ;
3.  uporabljajo skupne dosežke in rezultate delovanja GZ pri svojem delu;
4.  odločajo o včlanitvi novih članov;
5.  so seznanjeni s programom in poslovanjem GZ ter njenim finančno materialnim poslovanjem;
6. prejemajo zapisnike o sejah organov GZ. 

(2) Dolžnosti članov GZ so, da:

1.  se preko GZ povezujejo v GZS;
2.  spoštujejo statut in druge akte ter sklepe organov GZ;
3.  aktivno sodelujejo in s svojim delom prispevajo k uresničevanju ciljev in nalog GZ;
4.  redno izpolnjujejo obveznosti do GZ;
5.  dajejo GZ informacije, ki so potrebne za izvajanje skupnih nalog;
6.  varujejo ugled GZ.

6. NAČIN UPRAVLJANJA GZ

16. člen

(organi upravljanja)

(1) GZ upravljajo organi GZ in funkcionarja GZ.

(2) Organi GZ so:

1. Skupščina GZ;

2. Upravni odbor GZ;

3. Poveljstvo GZ;

4. Nadzorni odbor GZ.

(3) Funkcionarja GZ sta:

1. Predsednik GZ;
2. Poveljnik GZ.

(2) Mandat organov GZ in funkcionarjev GZ je pet let in je vezan na kongresno obdobje GZS. Člani organov GZ so lahko večkrat izvoljeni, funkcionarja GZ pa sta lahko izvoljena za največ dva mandata zaporedoma.

(3) Kadar članu organa GZ ali funkcionarju GZ preneha članstvo v PGD oziroma PIGD, kadar odstopi, je odpoklican oziroma umre, sprejme Upravni odbor GZ ugotovitveni sklep o prenehanju njegovega mandata in začne postopek za nadomestne volitve.

6.1. Skupščina GZ

17. člen

(splošno)

(1) Skupščina GZ je najvišji organ GZ. Sestavljajo jo delegati, ki jih za mandatno obdobje izvolijo PGD in PIGD. Vsako PGD oziroma PIGD ima v Skupščini GZ dva delegata (določiti je treba ustrezno število glede na velikost GZ).

(2) Zasedanje  Skupščine GZ vodi delovno predsedstvo. Sestavljajo ga predsednik in dva delegata, ki jih za vsako  zasedanje na predlog Predsednika GZ izvoli Skupščina GZ izmed delegatov, prisotnih na zasedanju.

(3) Predsednik GZ, Poveljnik GZ, člani Upravnega odbora GZ, Poveljstva GZ in Nadzornega odbora GZ ne morejo biti člani Skupščine GZ, lahko pa sodelujejo na njenem zasedanju z razpravami in predlogi, vendar nimajo glasovalne pravice. 

(4) Skupščina GZ se sestane na rednem ali izrednem zasedanju. Redno zasedanje Skupščine GZ skliče Upravni odbor GZ najmanj enkrat na leto, najkasneje v 90 dneh po izteku koledarskega leta. Izredno zasedanje Skupščine GZ skliče Upravni odbor GZ na lastno pobudo ali najkasneje v 30 dneh po tem, ko je prejel pobudo članov, ki predstavljajo najmanj eno tretjino članov GZ ali na zahtevo GZS. Če Upravni odbor GZ ne skliče izrednega zasedanja Skupščine GZ v predpisanem roku, ga skliče predlagatelj, ki mora predložiti tudi dnevni red z ustreznim gradivom. Izredno zasedanje Skupščine GZ sklepa le o zadevi, za katero je sklicana.

18. člen

(sklic zasedanja Skupščine GZ in način odločanja)

(1) O sklicu Skupščine GZ, s predloženim dnevnim redom in gradivom zanj, morajo biti delegati seznanjeni najmanj 10 dni pred  zasedanjem.

(2) Skupščina GZ sklepa veljavno, če je prisotnih več kot dve tretjini delegatov.

(3) Sklepi Skupščine GZ se sprejemajo z večino glasov prisotnih delegatov. Za sprejem in dopolnitve Statuta GZ je potrebna dvotretjinska večina glasov vseh delegatov.

(4) Skupščina GZ sprejme poslovnik o delu skupščine, s katerim določi organizacijo, potek zasedanja in način volitev organov Skupščine.

19. člen

(pristojnosti Skupščine GZ)

(1) Skupščina GZ je pristojna, da:

1. sprejema poslovnik o delu Skupščine GZ;
2. sprejema, spreminja in dopolnjuje statut in druge splošne akte GZ;
3. voli organe GZ in funkcionarje GZ;
4. sprejema finančni načrt in zaključni račun GZ;
5. sprejema programske usmeritve, stališča, sklepe, priporočila in  druge akte za napredek gasilstva in protipožarnega varstva za svoje območje;
6. sprejema poročila o poslovanju GZ, finančno poročilo in program dela;
7. obravnava in sklepa tudi o drugih zadevah in nalogah, ki jih predlagajo člani in niso prenesene na druge organe GZ;
8. dokončno odloča o pritožbah proti sklepom drugih organov GZ;
9. odloča o prometu z nepremičninami;
10. določa višino članarine;
11. imenuje častne funkcionarje GZ, ki imajo posvetovalno pravico pri delu organov GZ (za častnega funkcionarja GZ je lahko imenovan predsednik GZ oziroma poveljnik GZ, ki je najmanj en mandat uspešno opravljal funkcijo in pomembno prispeval k razvoju gasilstva na območju, kjer deluje GZ);
12. odloča o statusnih spremembah in o prenehanju GZ.

6.2. Upravni odbor GZ

20. člen

(splošno)

(1) Upravni odbor GZ je operativno-izvršilni organ GZ, ki vodi delo GZ med zasedanji skupščine. Delo Upravnega odbora GZ vodi in sklicuje Predsednik GZ. V njegovi odsotnosti ga nadomešča Namestnik predsednika GZ. 

(2) Upravni odbor GZ sestavljajo: Predsednik GZ, Poveljnik GZ, Namestnik predsednika GZ, predstavnik mladine, predstavnica gasilk in predstavnik veteranov ter predstavnik vsakega včlanjenega PGD in PIGD. 

(3) Seje Upravnega odbora GZ sklicuje Predsednik GZ po potrebi, na pobudo članov Upravnega odbora GZ ali Nadzornega odbora GZ, najmanj pa vsako četrtletje.

(4) Upravni odbor GZ sklepa veljavno, če je na seji prisotna več kot polovica njegovih članov, odloča pa z večino glasov vseh prisotnih članov. Glasovanje je praviloma javno, razen če Upravni odbor GZ pred posameznim glasovanjem ne sklene drugače.

21. člen

(naloge Upravnega odbora GZ)

(1) Naloge Upravnega odbora GZ so:

1. pripravlja predloge sprememb in dopolnitev statuta GZ;
2. pripravlja predloge splošnih aktov, ki jih sprejema Skupščina GZ;
3. pripravlja predlog strategije delovanja GZ;
4. uresničuje sprejete programe, sklepe in stališča Skupščine GZ;
5. pripravlja predlog finančno ovrednotenih petletnih in letnih programov dela GZ in spremlja njihovo izvajanje;
6. sklicuje zasedanja Skupščine GZ in pripravlja gradivo za zasedanja ter ji poroča o svojem delu;
7. upravlja premoženje GZ in razpolaga s posameznimi deli premoženja po veljavnih predpisih in programu, ki ga sprejme Skupščina GZ;
8. voli enega ali več podpredsednikov GZ;
9. obravnava poročilo in opozorila Nadzornega odbora GZ o nadzoru nad finančnim in materialnim poslovanjem GZ;
10. sodeluje z zavarovalnicami in drugimi zavodi in organizacijami, ki sodelujejo na področju požarnega varstva;
11. spremlja dejavnosti članov na vseh področjih njihovega delovanja;
12. spremlja delo mladine, gasilk in veteranov;
13. pripravlja predloge in predlaga člane za organe regije in GZS;
14. imenuje in razrešuje stalne in začasne komisije;
15. uresničuje druge naloge, vezane na dejavnost GZ, ki niso v pristojnosti skupščine;
16. podeljuje priznanja GZ.

22. člen

(pomožni organi)

V primerih, kadar je smotrno strokovno proučiti neko rešitev pred dokončnim odločanjem na Upravnem odboru GZ, se lahko ustanovi pomožni organ. Pomožni organ ima natančno določeno nalogo in čas v katerem je mora opraviti. Vlogo pomožnega organa ima lahko posameznik ali manjša strokovno usposobljena skupina članov.

6.3. Poveljstvo GZ

Varianta za GZ, ki deluje na nivoju več občin

23. člen

(splošno)

(1) Poveljstvo GZ zagotavlja Poveljniku GZ strokovno-operativno pomoč pri vodenju in opravljanju strokovno-operativnih nalog. 

(2) Poveljstvo GZ sestavljajo Namestnik poveljnika GZ, dva ali trije Podpoveljniki GZ, pomočniki poveljnika GZ ter občinski poveljniki.

(3) Predlog kandidatov za člane poveljstva pripravi Poveljnik GZ, izmed evidentiranih kandidatov v posameznem  občinskem poveljstvu in ga predloži Skupščini GZ v izvolitev. Če Poveljnik GZ predlaga člana, ki ni bil evidentiran v  občinskem poveljstvu, mora dobiti soglasje  občinskega poveljstva k takemu predlogu. 

Varianta za GZ, ki deluje na nivoju ene občine

22.  člen(splošno)

(1) Poveljstvo GZ zagotavlja Poveljniku GZ strokovno-operativno pomoč pri vodenju in opravljanju strokovno-operativnih nalog.

(2) Poveljstvo GZ sestavljajo Namestnik poveljnika GZ, Podpoveljniki GZ, pomočniki poveljnika GZ ter Poveljniki PGD in PIGD oziroma Poveljniki sektorjev.

(3) Predlog kandidatov za člane poveljstva pripravi Poveljnik GZ, izmed evidentiranih kandidatov v posamezni PGD oziroma PIGD in ga predloži Skupščini GZ v izvolitev. Če Poveljnik GZ predlaga člana, ki ni bil evidentiran v PGD, mora dobiti soglasje PGD k takemu predlogu. 

24. člen

(naloge Poveljstva GZ)

(1) Poveljnik GZ, Namestnik poveljnika GZ, Podpoveljniki GZ, pomočniki in člani opravljajo naloge v skladu s Pravili gasilske službe in Posebnimi pravili gasilske službe prostovoljnih gasilcev. 

(2)Poveljstvo GZ opravlja predvsem naslednje naloge:

1.  načrtuje in opravlja strokovno-operativne naloge na operativnem in preventivnem področju;

2.  preučuje vzroke požarov in analizira delo enot pri intervencijah;

3.  aktivno deluje v sistemu varstva pred naravnimi in drugimi nesrečami;

4.  daje mnenja k predlogom sklepov Upravnega odbora GZ, ki zadevajo operativno področje;

5.  sklepa o organiziranju tečajev, tekmovanj, strokovnih ekskurzij in drugih oblik strokovnega izobraževanja prostovoljnih gasilcev;

6.  odloča o napredovanjih v višje čine iz pristojnosti GZ.

6.4. Nadzorni odbor GZ

25. člen

(opredelitev in naloge)

(1) Nadzorni odbor GZ spremlja in nadzira finančno materialno poslovanje GZ in izvajanje sklepov Skupščine GZ ter nadzira zakonitosti poslovanja GZ.

(2) Nadzorni odbor GZ ima tri člane, od katerih je eden predsednik. Predsednik Nadzornega odbora GZ sklicuje seje, predlaga dnevni red in jih vodi.

(3) Nadzorni odbor GZ nadzira zakonitost poslovanja tako, da:

1. prisostvuje sejam Upravnega odbora GZ;
2. tekoče spremlja finančno materialno poslovanje GZ in opozarja na ugotovljene nepravilnosti;
3. spremlja izvajanje sklepov Skupščine GZ;
4. pregleda letno poročilo GZ pred obravnavanjem na Skupščini GZ;
5. opravlja nadzor nad finančno materialnim poslovanjem GZ, s poudarkom na ugotavljanju primernosti vodenja poslovnih knjig in porabi presežkov prihodkov nad odhodki za namene in cilje oziroma za opravljanje nepridobitne dejavnosti GZ,

6. obravnava pripombe ali ugovore na finančno poslovanje GZ ali sklepe Skupščine GZ;
7. o svojem delu in ugotovitvah poroča Skupščini GZ.

(4) Člani Nadzornega odbora GZ imajo pravico sodelovati pri delu vseh organov in funkcionarjev GZ. Za svoje delo je Nadzorni odbor odgovoren Skupščini GZ. 

26. člen

(Predsednik GZ)

(1) Predsednik GZ je zakoniti zastopnik GZ, predstavlja GZ in vodi delo GZ. Predsednik GZ je odredbodajalec finančnega in materialnega poslovanja GZ. Odgovoren je za delovanje in zakonitost poslovanja GZ. Kadar je Predsednik GZ odsoten ali zadržan, ga nadomešča Namestnik predsednika GZ. Če je tudi Namestnik predsednika GZ odsoten ali zadržan, Predsednik GZ za nadomeščanje pooblasti enega od Podpredsednikov GZ.

(2) Predsednik GZ ima pravico sodelovati na sejah vseh organov GZ.

(3) Predsednik GZ je za svoje delo, v skladu s tem statutom in pravnim redom Republike Slovenije, odgovoren Upravnemu odboru GZ in Skupščini GZ. 

27. člen

(Poveljnik GZ)

(1) Poveljnik GZ opravlja strokovno-operativne naloge GZ in je zanje odgovoren v skladu s Pravili gasilske službe in Posebnimi pravili gasilske službe prostovoljnih gasilcev. Kadar je Poveljnik GZ odsoten ali zadržan, ga nadomešča Namestnik poveljnika GZ. Če je tudi Namestnik poveljnika GZ odsoten ali zadržan, Poveljnik GZ za nadomeščanje pooblasti enega od Podpoveljnikov GZ.

(2) Poveljnik GZ je za svoje delo odgovoren Predsedniku GZ, kot zakonitemu zastopniku GZ, Upravnem odboru GZ in Skupščini GZ. 

7. ZASTOPANJE GZ IN REŠEVANJE SPOROV

28. člen

(zastopnik GZ)

GZ zastopa Predsednik GZ. Predsednik GZ v imenu GZ sklepa obligacijska razmerja ter podpisuje vse listine, s katerimi GZ nastopa do svojih članov oziroma do drugih fizičnih in pravnih oseb. 

29. člen

(reševanje sporov)

Za reševanje sporov med GZ in njenimi člani je pristojna Stalna arbitraža pri GZS.

8. PREMOŽENJE GZ, FINANČNO POSLOVANJE IN NADZOR 

30. člen

(sredstva in njihova uporaba)

(1) Sredstva GZ sestavljajo premoženje in prihodki.

(2) Namen uporabe sredstev za pokrivanje stroškov delovanja GZ in njenih organov upravljanja ter delovnih teles in sodelavcev se določi z letnim finančnim načrtom.

31. člen

(premoženje)

Premoženje GZ sestavljajo nepremične in premične stvari ter materialne pravice.

32. člen

(prihodki)

(1) GZ pridobiva prihodke za svoje delovanje:

1. iz proračuna občine (občin);
2. iz javnih sredstev;
3. iz sredstev požarnega sklada;
4. iz članarine in prispevka članov,

5. s prispevki sponzorjev in donatorjev;
6. s prihodki od izvajanja storitev iz domačih in mednarodnih razpisov;
7. iz drugih virov.

(2) GZ se financira tudi z izvajanjem pridobitne dejavnosti pod pogoji, ki jih za opravljanje dejavnosti določa zakon. Vse pridobitne dejavnosti opravlja GZ le v obsegu, potrebnem za uresničevanje namena in ciljev svojega delovanja oziroma za opravljanje nepridobitne dejavnosti.

(3) Če GZ pri opravljanju svoje dejavnosti ustvari presežek prihodkov nad odhodki, ga porabi za uresničevanje svojega namena ter ciljev oziroma za opravljanje nepridobitne dejavnosti, določene v skladu s tem statutom.

33. Člen

(materialno finančno poslovanje)

(1) GZ vodi poslovne knjige na način in v obliki, opredeljeni s Slovenskim računovodskim standardom za društva. Način in obliko vodenja poslovnih knjig opredeli GZ v pravilniku o finančno materialnem poslovanju.

(2) GZ posluje preko transakcijskega računa pri poslovni banki.

(3) Poslovne knjige in letno poročilo morajo omogočiti oceno, ali so presežki prihodkov nad odhodki porabljeni za namene in cilje GZ oziroma za opravljanje nepridobitne dejavnosti GZ.
34. člen

(letno poročilo)

(1) GZ za poslovno leto, ki je enako koledarskemu letu, izdela letno poročilo, ki vsebuje bilanco stanja, izkaz poslovnega izida s pojasnili k izkazom ter poročilo o poslovanju GZ. Letno poročilo mora obsegati resničen prikaz premoženja in poslovanja GZ. 

(2) Letno poročilo sprejme Skupščina GZ. Pred obravnavanjem na Skupščini GZ ga mora pregledati Nadzorni odbor GZ, ki mora opraviti notranji nadzor predvsem nad finančno materialnim poslovanjem GZ in še zlasti ugotoviti, če so poslovne knjige vodene primerno in če so presežki prihodkov nad odhodki porabljeni za namene in cilje GZ oziroma za opravljanje nepridobitne dejavnosti GZ.

9. NAČIN ZAGOTAVLJANJA JAVNOSTI DELA

35. člen

(obveščanje in odgovornost)

(1) Delo GZ  in njenih organov je javno. Člane in širšo javnost GZ obvešča:

1. z neposrednim seznanjanjem članov z obvestili o delovanju vseh organov upravljanja GZ;
2. s tiskovnimi konferencami ter z objavami in intervjuji v sredstvih javnega obveščanja;
3. z omogočanjem širši javnosti, ki izkaže interes, da sodeluje na sejah organov GZ;
4. preko spletne strani;
5. z elektronskimi mediji.

(2) Za javnost dela je odgovoren Predsednik GZ.

10. NAČIN SPREJEMANJA SPREMEMB STATUTA

36. člen

(pobuda in postopek)

(1) Pobudo za spremembe ali dopolnitev statuta oziroma za sprejem novega statuta lahko da 20 % članov ali posamezni organ upravljanja GZ.

(2) Postopek za začetek sprememb ali dopolnitev statuta oziroma za sprejem novega statuta se začne na podlagi sklepa Upravnega odbora GZ. Upravni odbor GZ v sklepu tudi opredeli, katera vprašanja je treba proučiti.

(3) Na podlagi sklepa o začetku postopka za spremembo ali dopolnitev statuta oziroma za sprejem novega statuta imenuje Upravni odbor GZ delovno skupino.

(4) Delovna skupina pripravi osnutek statuta in ga predloži Upravnem odboru GZ.

(5) Če Upravni odbor GZ po razpravi predloženi osnutek statuta sprejme, ga posreduje članom v javno obravnavo.

(6) Po končani javni obravnavi Upravni odbor GZ določi predlog sprememb ali dopolnitev oziroma predlog novega statuta in ga predloži Skupščini GZ v obravnavo in sprejem.

11. NAČIN PRENEHANJA IN RAZPOLAGANJE S PREMOŽENJEM

37. člen

(načini prenehanja in prenos premoženja)

(1) GZ preneha:

1. po sklepu Skupščine GZ;,

2. zaradi spojitve ali pripojitve k drugi GZ;
3. zaradi stečaja;
4. po samem zakonu.

(2) V primeru prenehanja GZ se vse premoženje prenese na GZ, ki bo prevzela njene naloge. 
(3) Neporabljena proračunska sredstva se po poravnavi obveznosti vrnejo proračunu iz katerega so bila prejeta.

12. PREHODNE IN KONČNE DOLOČBE

38. člen

(začetek veljavnosti tega statuta)

Ta statut je sprejet, ko ga sprejme Skupščina GZ in ga pristojni organ vpiše v register društev. Veljati začne petnajsti dan po objavi na spletni strani GZ.

39. člen

(razveljavitev dosedanjega statuta)

Z  uveljavitvijo tega statuta preneha veljati statut GZ, ki je bil sprejet dne __.  Z dnem uveljavitve tega statuta prenehajo veljati določbe splošnih aktov GZ, ki so v nasprotju s tem statutom.

40. člen

(uskladitev poslovanja s tem statutom)

GZ mora v enem letu od sprejema tega Statuta uskladiti vse svoje obstoječe akte, sprejeti manjkajoče splošne akte in uskladiti svoje poslovanje s tem statutom.

